Димитър Донев
Като песен

chitanka.info

Село, село,

белочело

— каменна иглика,

що ме мамиш

с поглед мамин,

с пролет пъстролика?

Дали пети

— недопети

песни да допея

или лети

— недолети

стомни да долея?

Дали гонен

— недогонен

вятър да догоня

в твойте ниви,

златогриви

на гърба на коня?

И да зная,

че до края

аз съм ти потребен,

като песен,

като есен,

като мирис хлебен.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.